Ժաննա Սամարի

Ժաննա Սամարի ( , ), ֆրանսիացի դերասանուհի։ 

Պիեռ-Օգյուստ Ռենուարի շատ կտավների բնորդուհի։

Կենսագրություն 

Ծնվել է արվեստագետների ընտանիքում։ Հայտնի դերասանուհի Օգյուստինա Սյուզաննա Բրոհանը եղել է նրա մորական տատը, Ժաննայի հայրը` Լուի Ժակ Սամարին Փարիզյան օպերայի ջութակահար էր, կրտսեր եղբայրը` Անրի Սամարին նույնպես դարձել է դերասան։ 14 տարեկանում Ժաննան ընդունվել է Թատերական արվեստի ազգային բարձրագույն կոնսերվատորիա։ 18 տարեկանում ստացել է իր առաջին մրցանակը։ Նա առաջին անգամ խաղացել է «Տարտյուֆ» պիեսի բեմադրությունում, 1875 թվականին Ֆրանսիայի ազգային հնագույն թատրոն` Կոմեդի Ֆրանսեզում։ Խաղացել է հիմնականում Մոլիերի պիեսներում, մարմնավորելով սպասուհու և սուբրետուհու կերպարները։ 1879 թվականին թատերախմբի հետ միասին հյուրախաղերով հանդես է եկել Լոնդոնում։ 1877-1880 թվականների ընթացքում Պիեռ-Օգյուստ Ռենուարը Ժաննային հաճախ է պատկերել իր կտավներում։

Մահացել է 1890 թվականին որովայնային տիֆից, մահից առաջ գրել է «Շառլոտի համադամները» () մանկական գիրքը։

Ստեղծագործունեություն

Որոշ դերեր թատրոնում 

 Դորինա, Մոլյերի «Տարտյուֆ» (1875)
 Մարինատա, Մոլյերի «Սրտմտող սեր» (1876)
 Շառլոտա, Մոլյերի «Դոն Ժուան» (1876)
 Տուանատ, Մոլյերի «Երևակայական հիվանդը» (1876)
 Զարբինետա, Մոլյերի «Սկապենի արարքները» (1877)
 Գիշեր, Մոլյերի «Ամֆիթատրոն» (1877)
 Լյուսետա, Մոլյերի «Պարոն դը Պուրսոնյակ» (1878)
 Լիզետա, Մոլյերի «Այրերի դպրոց» (1879)
 Կասիլդա, Վիկտոր Հյուգոյի «Րյուի Բլազ» (1879)
 Տիկին դը Կրուազու, Մոլյերի «Վերսալյան էքսպրոմտ» (1880)
 Նիկոլ, Մոլյերի «Քաղքենին արքունիքում» (1880)
 Մագելոն, Վիկտոր  Հյուգոյի «Արքանն զվարճանում է» (1882)
 Էլիզա, Էդմ Բուրսոյի «Նրբագեղ Մերկուրին»

Ծանոթագրություններ

Արտաքին հղումներ 
 Dictionary of Artists' Models

Աղբյուրներ 
 Henry Lyonnet, «Dictionnaire des comédiens français» Vol. 2, Genève : Bibliothèque de la Revue universelle internationale illustrée, [19??] - С. 632.

Ֆրանսիացի դերասանուհիներ
Ֆրանսիացի մոդելներ
Թատրոնի դերասանուհիներ
Տիֆից մահացածներ